ফের রেল দুর্ঘটনা! নিহত একাধিক

ওয়েব ডেস্ক: ফের রেল দুর্ঘটনা! ওড়িশার পর এবার ঝাড়খণ্ডে (Jharkhand)। জানা যাচ্ছে, ঝাড়খণ্ডে বারহাইট ২ মালগাড়ির মুখোমুখি সংঘর্ষ হয়। আর এই ঘটনায় নিহত ৩, আহত ৫।

জানা যাচ্ছে ঝাড়খণ্ডের সাহেবগঞ্জে দুটি মাল গাড়ির মুখোমুখি সংঘর্ষ হয়। মঙ্গলবার ভোর তিনটে নাগাদ এই মর্মান্তিক ঘটনাটি ঘটে। সাহেবগঞ্জ জেলার বারহাইট থানা এলাকার ফারাক্কা লালমাটিয়া এমজিআর রেলপথে ঘটে এই দুর্ঘটনাটি। জানা যাচ্ছে, সাহেবগঞ্জ জেলায় একটি খালি মাল গাড়ির সঙ্গে মুখোমুখি সংঘর্ষ হয় ওই কয়লা বোঝাই মালগাড়ির।

আরও পড়ুন: কমল বাণিজ্যিক গ্যাসের দাম

দুর্ঘটনার জেরে ৫ জন রেলকর্মী সহ একজন সিআরপিএফ জাওয়ান আহত হয়েছেন। ইতিমধ্যেই তাদের চিকিৎসার জন্য পাঠানো হয়েছে বারাহাইট কমিউনিটি হেলথ সেন্টারে। শুরু হয়েছে ঘটনার তদন্ত। ঘটনাস্থলে উপস্থিত একটি দল।

তবে কী করে এই দুর্ঘটনাটি ঘটল তা এখনও জানা যায়নি। পরিস্থিতি নিয়ন্ত্রণে আনার চেষ্টা করা হচ্ছে।

দেখুন অন্য খবর